How to Get Away with Murder (6ος κύκλος)

Ο **έκτος και τελευταίος κύκλος** της αμερικανικής τηλεοπτικής δραματικής σειράς ***[[How to Get Away with Murder]]*** έκανε πρεμιέρα στις 26 Σεπτεμβρίου 2019 και ολοκληρώθηκε στις 14 Μαΐου 2020. Το ABC παρήγγειλε τον κύκλο τον Μάιο του 2019 και αποτελείτο από 15 επεισόδια, όπως και οι προηγούμενοι κύκλοι, λόγω της συμφωνίας που είχε γίνει με τη Βαϊόλα Ντέιβις η σειρά να είναι περιορισμένη και να αποτελείται από 15 ή 16 επεισόδια ανά κύκλο.

## Ηθοποιοί και χαρακτήρες
### Βασικοί

*Βαϊόλα Ντέιβις ως Αναλίζ Κίτινγκ
*Μπίλι Μπράουν ως Νέιτ Λέιχι
*Τζακ Φαλάχι ως Κόνορ Γουόλς
*Ρομ Φλιν ως Γκάμπριελ Μάντοξ
*Άτζα Ναόμι Κινγκ ως Μικαέλα Πρατ
*Ματ ΜακΓκόρι ως Άσερ Μίλστοουν
*Κόνραντ Ρικαμόρα ως Όλιβερ Χάμπτον
*Αμίρα Βαν ως Τίγκαν Πράις
*Τσάρλι Γουέμπερ ως Φρανκ Ντελφίνο
*Λίζα Βάιλ ως Μπόνι Γουίντερμποτομ

### Επαναλαμβανόμενοι
*Μάρσα Στέφανι Μπλέικ ως Βίβιαν Μάντοξ
*Γουίλιαμ Ρ. Μόσες ως Ειδικός Πράκτορας Λάνφορντ
*Τζένιφερ Τζαλίν ως Πράκτορας Έιβερι Νόρις
*Τομ Βέρικα ως Σαμ Κίτινγκ
*Ρέι Κάμπελ ως Σόλομον Βικ
*Κέλεν Κόλμαν ως Κλόι Μίλστοουν
*Γκεράρντο Σελάσκο ως Ζεβιέρ Καστίγιο
*Μερσέντες Μέισον ως Κόρα Ντάνκαν
*Κας Ανβάρ ως Ρόμπερτ Σιέι
*Κέι Ταν ως Πέιτον Όσμπορν
*Τζένιφερ Πάρσονς ως Λυδία Μίλστοουν
*Ντέμπορα Λεβίν ως Σάρα Γκόρντον/Ντενίς Πόλοκ
*Λόρεν Μπόουλς ως Ντιάνα Μόντες
*Κάθλιν Γιορκ ως Δικαστής Μάρθα Βίτκαϊ
*Εσάι Μοράλες ως Χόρχε Καστίγιο
*Λώρα Ινές ως Κυβερνήτρια Λιν Μπέρκχεντ
*Σίσελι Τάισον ως Οφήλια Χάρκνες
*Κάρλα Σόουζα ως Λόρελ Καστίγιο

### Guest
*Έμιλι Μπεργκλ ως Σάλι
*Καθλίν Κουίνλαν ως Μπριτ
*Μπέβερλι Τοντ ως Ντόνα Φιτζέραλντ
*Σαμ Άντερσον ως Τόμας Φιτζέραλντ
*Τζέσικα Μαρί Γκαρσία ως Ρόντα Ναβάρο
*Νατάλια ντελ Ριέγκο ως Μαρισόλ Ντίαζ
*Όσκαρ Ντάνιελ Ρέγιεζ ως Χέκτορ Ντίαζ
*Ντιτζόν Τάλτον ως Ράβι
*Τες Χάρπερ ως Σέιλα Μίλερ
*Τέγια Πατ ως Πόλα Γκλάντεν
*Άλφρεντ Ένοχ ως Κρίστοφερ Καστίγιο
*Σύνθια Στίβενσον ως Παμ Γουόλς
*Ντ. Γ. Μόφετ ως Τζεφ Γουόλς
*Αν-Μαρί Τζόνσον ως Κέντρα Στράους
*Ντάντε Βέρικα ως νεαρός Γκάμπριελ Μάντοξ
*Τζέιμι ΜακΣέιν ως Δικηγόρος Λένοξ
*Μαρκ Γκράπι ως Φλόιντ Μπίσοπ
*Γκουέντολιν Μουλάμπα ως Σελεστίν Χάρκνες
*Φάμκε Γιάνσεν ως Ιβ Ρόθλο

## Επεισόδια

## Παραγωγή
### Ανάπτυξη
Το ABC ανανέωσε τη σειρά *How to Get Away with Murder* για έκτο κύκλο επεισοδίων στις 10 Μαΐου 2019. Έπειτα από κάποιες φήμες πως ο κύκλος θα ήταν και ο τελευταίος της σειράς, επήλθε η επιβεβαίωση για αυτό στις 11 Ιουλίου 2019.

### Σενάριο
Πέρα από το πλάνο ο κύκλος να συνεχίσει από το σημείο όπου τελείωσε ο προηγούμενος κύκλος με την εξαφάνιση της Λόρελ Καστίγιο και του γιου της Κρίστοφερ, προορίζονταν να απεικονιστούν κι άλλες ιστορίες κατά τη διάρκεια του έκτου κύκλου συμπεριλαμβανομένων του παρελθόντος της Τίγκαν, του πατέρα της Μικαέλα και της σχέσης του με την Αναλίζ, της ζωής της Βίβιαν Μάντοξ, πρώην συζύγου του Σαμ και μητέρας του Γκάμπριελ, και άλλων. Σύμφωνα με τον δημιουργό της σειράς, Πίτερ Νόγουολκ, «Κάθε έγκλημα [που έχει διαπραχθεί] θα επανέλθει για να στοιχειώσει, να απαντηθεί και να πληρωθεί» και «κάθε χαρακτήρας θα πρέπει να αποφασίσει τι είναι πρόθυμος να κάνει και αν θα προδώσει τους υπόλοιπους».

Σύμφωνα με τη διαδικτυακή σελίδα *TVLine*, ένα διαφορετικό μυστήριο θα προκύψει μέχρι το τέλος της πρεμιέρας του κύκλου. «Θα υπάρχει μία σκηνή από το μέλλον στο πρώτο επεισόδιο», μοιράστηκε ο Νόγουολκ. «Είναι ένα μυστήριο πολύ μεγάλο, το μεγαλύτερο που κάναμε ως τώρα. Μας κάνει να επιβιβαζόμαστε σε ένα τρένο μεγάλης ταχύτητας καθώς κατευθυνόμαστε προς το τέλος της σειράς». Στο μεταξύ, η Αναλίζ βρίσκεται «σε άσχημη κατάσταση» μετά την εξαφάνιση της Λόρελ και ο Νόγουολκ λέει: «θα δούμε ποια είναι η εκδοχή της κατάρρευσης για την Αναλίζ». Επιπλέον, η συνεχιζόμενη έρευνα του FBI για την Αναλίζ και την ομάδα της «είναι στο επίκεντρο» με τον Νόγουολκ να λέει: «Ξεκάθαρα, γνωρίζουν πολλά. Το ερώτημα είναι, έχουν τα στοιχεία που απαιτούνται για να τους προσάψουν κατηγορίες; Και ποιους πρόκειται να κατηγορήσουν;». Επιπρόσθετα, ένας από τους βιολογικούς γονείς της Μικαέλα θα εμφανιστεί σε μία ιστορία την οποία ο Νόγουολκ περιγράφει ως «πολύ απρόσμενη, αλλά επίσης πολύ συναισθηματική και με εκπλήξεις. Δεν θεωρώ πως ο γονιός είναι κάποιος που θα περιμένει κανείς».

### Κάστινγκ
Όλο το βασικό καστ από τον προηγούμενο κύκλο επιστρέφει, πέραν δύο. Ο Τίμοθι Χάτον αποχωρεί οριστικά έπειτα από τον θάνατο του χαρακτήρα του στον πέμπτο κύκλο, ενώ η Κάρλα Σόουζα, η οποία ενσάρκωνε τη Λόρελ Καστίγιο από την αρχή της σειράς, αποχωρεί και εμφανίζεται σε κάποια μόνο επεισόδια, έπειτα από την εξαφάνιση του χαρακτήρα της και του γιου της στο φινάλε του προηγούμενου κύκλου.

Σε μία συνέντευξή του στην ιστοσελίδα *TV Insider*, ο Νόγουολκ αποκάλυψε πως η Μάρσα Στέφανι Μπλέικ θα εμφανιζόταν ως γκεστ στον έκτο κύκλο σε έναν «πολύ μυστήριο ρόλο», ο οποίος αργότερα αποκαλύφθηκε πως επρόκειτο για την πρώην σύζυγο του Σαμ και μητέρα του Γκάμπριελ, Βίβιαν Μάντοξ. Τον Οκτώβριο του 2019, ο Κας Ανβάρ προστέθηκε στο υποστηρικτικό καστ ως Ρόμπερτ Σιέι, «έναν εσωτερικό δικηγόρο μίας δημοφιλούς εφαρμογής γνωριμιών». Τον Ιανουάριο του 2020, ανακοινώθηκε πως η Λόρεν Μπόουλς προσλήφθηκε για τον ρόλο της δικηγόρου Ντιάνα Μόντες, ενώ τον Μάρτιο του 2020, ανακοινώθηκε η πρόσληψη της Αν-Μαρί Τζόνσον στον ρόλο της Κέντρα Στράους, μίας «σικ, ισχυρής δικηγόρου υπεράσπισης», και η επιστροφή της Σίσελι Τάισον.

## Υποδοχή
### Κριτικές
Η σελίδα συλλογής κριτικών Rotten Tomatoes δίνει στον έκτο κύκλο ποσοστό αποδοχής 80%, βασισμένο σε πέντε κριτικές.

Γράφοντας την κριτική της για το πρώτο επεισόδιο του κύκλου, η Μορίν Λι Λένκερ από το *[[Entertainment Weekly]]* επαίνεσε την ερμηνεία της Βαϊόλα Ντέιβις γράφοντας: «Δεν πρόκειται να κουραστούμε ποτέ να τη βλέπουμε να ερμηνεύει εβδομάδα με εβδομάδα. Για να είμαι ειλικρινής, είναι ίσως αυτό που θα μου λείψει περισσότερο από αυτή τη σειρά». Η Κάιλα Κουμάρι Ουπαντάγια από το *The A.V. Club*, βαθμολόγησε το πρώτο επεισόδιο με «B+» δηλώνοντας: «Θα έβγαζε νόημα για [τη σειρά] να βγει τελείως εκτός τροχιάς για μία τελευταία φορά στον τελευταίο της κύκλο, ειδικά καθώς επιχειρεί να μπλέξει μαζί κάθε ιστορία που παραμένει ανοικτή. Αλλά ίσως αυτός να είναι ο κύκλος όπου η σειρά δεν θα χάσει την ταυτότητά της μέσα στην ίδιά της την τρέλα».

### Τηλεθέαση

## Παραπομπές


## Εξωτερικοί σύνδεσμοι
* 
* 

Κ
Κατηγορία:Τηλεοπτικοί κύκλοι